ביג באנג

ביג באנג (בקוריאנית 빅뱅. באנגלית: BigBang) היא להקת בנים דרום קוריאנית שהוקמה על ידי חברת YG אנטרטיינמנט. הלהקה כללה חמישה חברים: ג'י-דרגון, T.O.P, דאסאנג, טאיאנג וסונגרי. סונגרי פרש מתעשיית הבידור במרץ 2019 ו-T.O.P עזב את הלהקה במאי 2023.

הלהקה זכתה לכינוי "מלכי הקיי-פופ". מיוחס לה חלק משמעותי בהתפשטות "הגל הקוריאני" והיא נחשבת לאחת הלהקות המשפיעות ביותר בקיי פופ. חברי הלהקה ידועים בניסויים המוזיקליים ובנוכחות הבימתית המרשימה שלהם.
ממוזער|258x258 פיקסלים|ביג באנג במסיבת עיתונאים לקידום האלבום MADEסיבוב ההופעות השני של הלהקה Made World Tour, שהתקיים ב-2015–2016 הגיע ל-1.5 מיליון אנשים. שיא ללהקה קוריאנית באותה עת. 11 מהסינגלים של ביג באנג הגיעו למקום הראשון במצעד הדיגיטלי גאון של דרום קוריאה ונשארו בראש המצעד של מלון במשך שיא של 51 שבועות. מגזין פורבס קוריאה דירג את הלהקה בראש רשימת הסלבריטאים החזקים ביותר בין 2009 ל-2016 (ומקום שני ב-2009, 2012, ו-2014), והכניס אותם לרשימת "30 מתחת ל-30" של המוזיקאים הכי משפיעים בעולם לשנת 2017.

 היסטוריה 

 2006-2000: הקמה והופעת בכורה 
לפני הופעת הבכורה של הלהקה, חלק מחברי הלהקה כבר היו מוכרים בתעשיית הבידור. ג'י-דרגון וטאיאנג היו הראשונים שהצטרפו לחברת YG אנטרטיינמנט כמתאמנים. לאחר ש-YG פנו אל ג'י-דרגון כדי לבדוק מועמדים אפשריים להקמת להקת בנים, הוא הציע לחבר ילדות שלו, T.O.P (שפעל באותה תקופה כראפר מחתרתי תחת השם Tempo) ללכת לאודישן, והוא אכן התקבל ללהקה. סונגרי הופיע לראשונה בתוכנית הריאליטי Let's Cokeplay: Mnet Battle Shinhwa, תכנית שבה להקת שינווה מחפשת מועמדים כדי להרכיב את "להקת שינווה הבאה". הרכב הלהקה המקורי כלל שישה חברים: אלו שהוזכרו קודם יחד עם דאסאנג והיון-סאנג, שניהם נבחרו דרך אודישנים. לפני הופעת הבכורה הרשמית, היון-סאנג הוצא מהלהקה.

לאחר שהוציאה מספר סינגלים, ביניהם גרסאות כיסוי לשירים ידועים, הלהקה הוציאה לאור את האלבום הראשון שלה Big Bang Vol.1 ב-26 בדצמבר 2006. האלבום מכר כ-110,408 עותקים.

ב-2007 הלהקה הוציאה את המיני-אלבום הראשון שלה Always. למרות שמהתחלה הלהקה הייתה מעורבת ביצירת המוזיקה, באלבום זה החברים הגבירו את מעורבותם וערבו סגנונות מוזיקליים שונים, יחד עם ההיפ-הופ שאפיין אותם בהתחלה. האלבום מכר כ-30,000 עותקים במכירה המוקדמת. הסינגל Lies מתוך האלבום היה חודשיים רצופים "אלבום החודש" של Cyworld Digital Music. בסך הכל, הסינגל נמכר בכ-330,000 עותקים בשישה שבועות.

ב-22 בנובמבר 2006 הלהקה הוציאה את המיני-אלבום Hot Issue, עם שישה שירים שכתב G-Dragon, שהיה המפיק של כל האלבום.
ב-29 בדצמבר 2007 Seungri ,T.O.P ו-G-Dragon התמוטטו במהלך הופעה, כשגם שאר חברי הלהקה היו קרובים להתמוטטות עקב העומס בפעילות שלהם. הלהקה לקחה הפסקה קצרה מפעילות. במהלך 2008 הלהקה הוציאה מספר אלבומים ביפן. בסוף השנה הלהקה דיווחה על רווחים של 36 מיליארד וון (34.5 מיליון דולר) במהלך השנה.

בתחילת 2009 חברי הלהקה עמדו מאחורי ההקמה של קבוצת הבנות 2NE1, שכונתה "גרסת הבנות של ביג באנג". הלהקה נבחרה לאמן השנה על ידי ערוץ .

בתחילת 2010 הלהקה יצאה לחמש הופעות בשלוש ערים ביפן, שנקרא Electric Love Tour. בהמשך השנה הלהקה זכתה ב-MTV World Stage Video Music Awards Japan בפרס האמן החדש הטוב ביותר.

 2011–הווה: חזרה לפעילות, סיבוב הופעות בינלאומי ופרישת חברים מהלהקה 
ממוזער|361x361 פיקסלים|ביג באנג בסיבוב ההופעות Made World Tour, 2015
ב-2011, אחרי שנתיים של הפסקה מפעילות בקוריאה, הלהקה יצאה לסיבוב הופעות בקוריאה שנקרא 2011 BIG SHOW, והתקיים בין ה-25 ל-27 בפברואר.

ב-2012 הלהקה הוציאה לאור את המיני-אלבום Alive. האלבום מכר במכירה המוקדמת כ-260,000 עותקים.

ב-24 באפריל 2015, YG אנטרטיינמנט הודיעה שהלהקה תוציא סינגל חדש בתחילת כל חודש עד ספטמבר, תחת השמות M, A, D, E שמרכיבות את המילה MADE. שני הסינגלים הראשונים הגיעו לפסגת מצעד הלהיטים העולמי של בילבורד. ב-23 בדצמבר 2016 יצא אלבום מלא תחת השם MADE.

ב- 2016 הלהקה יצאה לסיבוב הופעות עולמי שנקרא World Tour MADE, והופיעו מול קהל של כ-1.5 מיליון איש ב-13 מדינות. הקבוצה גרפה בממוצע 2.6 מיליון דולר על כל עיר שהופיעה בה. ההופעה דורגה במקום העשירי בדירוג ההופעות של אותה שנה על ידי המגזין בילבורד.

ב-2017 T.O.P התחיל את שירות החובה הצבאי בקוריאה למשך שנתיים, כשבינתיים הלהקה המשיכה בלעדיו. ביולי 2017 הואשם בשימוש במריחואנה, ונגזרו עליו עשרה חודשי מאסר. כמו כן, הושעה מהשירות הצבאי שלו, אותו ביצע כשוטר במשטרת סיאול, למשך שנתיים, והורחק למעשה מתעשיית הבידור הקוריאנית. בתגובה לפרשה הוא פרסם התנצלות בעיתון "קוריאה הראלד", בה כתב: "אין לי תירוצים ומגיע לי כל סוג של עונש. אני מצטער מאוד וחושש... אני אחשוב על מעשיי הפסולים שוב ושוב... אני מתנצל על כך שלא יכולתי להתנצל בפני כולם באופן אישי".

ב-11 במרץ 2019 Seungri הודיע על פרישה מהלהקה, בשל שערוריית מין שהיה מעורב בה. הוא ניהל מועדון לילה ובו סיפק שירותי זנות למשקיעים במיזמים העסקיים שלו. בית המשפט פסק כי הוא אשם בכל האישומים שהועלו נגדו, וגזר עליו שלוש שנות מאסר וקנס בסך 1.15 מיליארד וון דרום קוריאני (כמיליון דולר אמריקאי). לאחר שהוא הודה בכל האישומים והביע חרטה, קוצרה תקופת מאסרו ל-18 חודשים. הוא שוחרר מהכלא ב-9 בפברואר 2023.

ב-31 במאי 2023 T.O.P הודיע כי פרש מהלהקה לטובת קריירת סולו. בהמשך, Daesung הודיע כי הוא מסיים את החוזה שלו עם YG. ביוני 2023 הסתיים החוזה האישי של G-Dragon עם YG.

בינואר 2024, YG מחקה את הפרופיל של הלהקה מהאתר הרשמי שלה.

T.O.P שיחק בעונה השנייה של הסדרה המצליחה "משחק הדיונון", בה גילם ראפר מצליח המכור לסמים.

 קישורים חיצוניים 



ביג באנג באתר אפל מיוזיק

 הערות שוליים 

קטגוריה:להקות קיי-פופ
קטגוריה:להקות בנים דרום קוריאניות
קטגוריה:להקות שהוקמו בשנת 2010